# OPISKELIJAN HENKILÖKOHTAISEEN KÄYTTÖÖN LUOVUTETTAVAN TIETOTEKNISEN LAITTEEN KÄYTTÖEHDOT MALLIPOHJA AMMATILLINEN KOULUTUS

Opiskelija: Kirjoita opiskelijan nimi Ryhmä: Kirjoita ryhmän nimi tai tunnus

Ammatillisen koulutuksen järjestäjä antaa opiskelijan käytettäväksi seuraavan henkilökohtaisen tietokoneen opintojen ajaksi Kirjoita alkupäivämäärä – Kirjoita loppupäivämäärä:   
Kirjoita laitteen merkki ja malli tai muu tunnistetieto.

Opetuksen edellyttämät oppimateriaalit ja työvälineet ovat oppivelvollisuuslain 17 §:n mukaan oppivelvolliselle opiskelijalle maksuttomia. Oppivelvollisuusuudistuksen kustannuslaskelmissa on arvioitu, että opetukseen osallistumiseksi jokaiselle opiskelijalle tulisi antaa tietokone käyttöön opintojen ajaksi. Lähtökohtaisesti opiskelijat voivat hyödyntää jo käytössään olevia nettiyhteyksiä. Jos opiskelijalla ei ole käytössään nettiyhteyttä ja opetukseen osallistuminen sitä edellyttää, tulee koulutuksen järjestäjän tarjota myös nettiyhteys.

Laite on tarkoitettu oppimisvälineeksi oppilaitokseen, opetukseen ja oppimiseen liittyvissä asioissa. Laitetta saa käyttää vain opiskeluun, joka tapahtuu erilaisissa oppimisympäristöissä.

Laitteesta ei saa poistaa siinä olevia ohjelmistoja, sovelluksia tai tilejä. Laitteeseen saa ladata vain koulutuksen järjestäjän määrittämiä tai hyväksymiä ohjelmistoja ja sovelluksia. Opiskelija voi ehdottaa opettajalle oppimista edistäviä sovelluksia ja ohjelmistoja.

Laitteelle ei saa ladata tekijänoikeuksien vastaista tai laitonta materiaalia. Laitetta, ohjelmistoja, sovelluksia ja tilejä ei saa käyttää lain, hyvien tapojen, näiden käyttösääntöjen eikä oppilaitoksen sääntöjen ja ohjeiden vastaisella tavalla. Materiaalia tuotettaessa ja julkaistaessa tulee noudattaa lakeja ja asetuksia tietosuojaan ja yksityisyydensuojaan liittyen.

Laitetta tulee käsitellä huolellisuutta ja varovaisuutta noudattaen huolehtien myös sen puhtaudesta. Laitteeseen ei saa liimata tarroja. Laitetta tai käyttäjätunnuksia ei saa lainata tai antaa ulkopuolisten käyttöön. Laitteen katoamisesta, vahingoittumisesta tai toimivuuteen liittyvistä ongelmista on ilmoitettava viipymättä sovitulle koulutuksen järjestäjän edustajalle.

Laite tulee palauttaa laina-ajan päättyessä koulutuksen järjestäjälle. Ennen laitteen palauttamista opiskelija ottaa talteen omat tiedot ja tiedostot, jotka hän haluaa säilyttää laitteen palauttamisen jälkeen.

Mikäli laite tai ohjelmisto häviää tai vahingoittuu käytössä, vahingonaiheuttaja voi joutua vastuuseen vahingosta vahingonkorvauslain säännösten mukaisesti. Vahingonkorvauslain mukaan myös alaikäinen on vahingonkorvausvelvollinen. Alaikäinen on kuitenkin velvollinen korvaamaan siitä määrän, joka on kohtuullinen ottaen huomioon esimerkiksi hänen ikänsä ja kehitystasonsa.

Ennen sitoumuksen laatimista huoltajaa on hyvä tiedottaa yleisesti, että opiskelijoille ollaan antamassa käyttöön laite.

Tämä sitoumus on voimassa edellä määritellyn opiskelijan opiskeluajan.

Paikka ja aika: Kirjoita paikka ja aika

Allekirjoitus ja nimenselvennys

Kirjoita opiskelijan nimi, opiskelija

Laite annettu opiskelijalle: Kirjoita päivämäärä

Päiväys, opiskelijan ja oppilaitoksen edustajan allekirjoitus ja nimenselvennys  
Kirjoita päiväys sekä opiskelijan ja oppilaitoksen edustajan nimet